**Beáta Majkutová, 1. kategória, poézia**

**ZUŠ Jána Melkoviča, Okružná 9, Stará Ľubovňa**

**Dáždnik**

Stále naň prší.

Kvap! Kvap!

Neviem, prečo sa cez neho voda nedostane.

Ale jedno viem.

Chráni ma.

Má vždy službu

pre mňa a mojich blízkych.

**Oko či žuvačka**

Oko je ako guľôčková žuvačka.

Na všetko sa lepí pohľadom.

Chce všetko vidieť.

Len aby sa raz neprilepilo

o zrkadlo,

keď sa doň dlho pozerám.

**Fľaša**

Je veľmi pekná.

Darovala mi ju mamka.

Veľmi som sa potešila,

keď som si ju mohla sama vybrať.

A vybrala som si fľašu s kvietkami a motýľmi.

Jeden motýľ sa chystal odletieť,

lebo sa kvietok zatváral.

Moja fľaša je asi čarovná.